 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2024. gada 29. augustā Nr. 537**

(protokols Nr. 18, 50. p.)

**Par saistošo noteikumu** **“****Grozījumi Madonas novada pašvaldības 2023. gada 26. oktobra saistošajos noteikumos Nr. 16 “Par nekustamā īpašuma nodokļa atvieglojumu un atbrīvojuma no aplikšanas ar nodokli noteikšanu Madonas novada pašvaldībā”” nodošanu sabiedrības viedokļa noskaidrošanai**

Madonas novadā spēkā ir pašvaldības 2023. gada 26. oktobra saistošie noteikumi Nr. 16 “Par nekustamā īpašuma nodokļa atvieglojumu un atbrīvojuma no aplikšanas ar nodokli noteikšanu Madonas novada pašvaldībā” (turpmāk – saistošie noteikumi Nr. 16), kas nosaka atvieglojumus

2023. gada 13. decembrī stājusies spēkā Eiropas Komisijas regula 2023/2831 (turpmāk – Regula) par Līguma par Eiropas Savienības darbību 107. un 108. panta piemērošanu de minimis atbalstam. Regula paredz grozījumus līdzšinējā de minimis atbalsta regulējumā, līdz ar šo faktu nepieciešams veikt grozījumus atbilstoši Regulā paredzētajām normām.

Madonas novada pašvaldības 2024. gada 29. februāra saistošo noteikumu Nr. 7 “Madonas novada pašvaldības nolikums” 78. punktā paredzēts, ka saistošo noteikumu projekts un tam pievienotais paskaidrojuma raksts tiek izskatīts Domes komitejā pēc piekritības. Domes komiteja pieņem atzinumu par saistošo noteikumu projekta publicēšanu pašvaldības oficiālajā tīmekļvietnē sabiedrības viedokļa noskaidrošanai.

Pašvaldību likuma 46. panta trešajā daļā paredzēts, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām.

Pamatojoties uz Pašvaldību likuma 46. panta trešo daļu, Madonas novada pašvaldības 2024. gada 29. februāra saistošo noteikumu Nr. 7 “Madonas novada pašvaldības nolikums” 78. punktu, atklāti balsojot**:** atklāti balsojot**: PAR – 17** (Agris Lungevičs, Aigars Šķēls, Aivis Masaļskis, Andris Dombrovskis, Andris Sakne, Artūrs Čačka, Artūrs Grandāns, Arvīds Greidiņš, Gatis Teilis, Gunārs Ikaunieks, Guntis Klikučs, Iveta Peilāne, Kaspars Udrass, Rūdolfs Preiss, Valda Kļaviņa, Vita Robalte, Zigfrīds Gora), **PRET - NAV, ATTURAS - NAV**, Madonas novada pašvaldības dome **NOLEMJ**:

1. uzdot Nekustamā īpašuma pārvaldības un teritorijas plānošanas nodaļai organizēt pašvaldības saistošo noteikumu “Grozījumi Madonas novada pašvaldības 2023. gada 26. oktobra saistošajos noteikumos Nr. 16 “Par nekustamā īpašuma nodokļa atvieglojumu un atbrīvojuma no aplikšanas ar nodokli noteikšanu Madonas novada pašvaldībā”” projekta un to paskaidrojuma raksta publicēšanu pašvaldības oficiālajā tīmekļvietnē sabiedrības viedokļa noskaidrošanai, nosūtot tos publicēšanai Centrālās administrācijas Attīstības nodaļai.

Domes priekšsēdētājs A. Lungevičs

*Vucāne 20228813*